Järgnev saade on valminud tänu J.Meyeri sõprade-partnerite toele.
Ta viis meid välja, et juhtida meid "sisse" heale maale,
mis voolab piima ja mett.
Kus valitseb õigus, rahu ja rõõm; teadmine sellest, kes oleme Kristuses.
Kus kannaksime head vilja ja elaksime isetut elu,
mille läbi tõesti aitamegi teisi
ja tänu meie eludele on ka kellegi teise elu parem.
IGAPÄEVAELU RÕÕMUD
Tahan seekord rääkida sõnakuulelikkusest.
Kogesin tõesti oma südames, et sellest peab rääkima.
Saan aru, et te pole sellest just suures vaimustuses, kuid pole hullu.
Kui räägiksin sellest, kuidas saavutada homseks läbimurret,
oleksite kõik õnnest segased,
aga ma räägin ka sellest ja veel teatud muudest asjadest,
mida vajate ehk rohkemgi kui arvate.
"Kuuletu Jumalale ja ole õnnistatud!"
Meile meeldib mõelda, et saame kõigest kasu,
mistõttu minu sarja algne pealkiri oli:
"Kuidas olla radikaalselt ja üle mõistuse õnnistatud",
mainimata sõnagi sõnakuulelikkusest, sest keegi poleks seda ostnud.
Sama lugu oli "Uhkuse" seeriaga...
Ma ei mõistnud, miks keegi seda ei osta, kuni Jumal ütles:
"Inimesed, kes seda ostma peaks, on liiga uhked, et seda teha."
Nii et peame pealkirjadega ettevaatlikud olema.
Kuid täna otsustasin julguse kokku võtta
ja öelda otse ning omadega, et õpetan täna sõnakuulelikkusest.
Olen enam kui kindel, et kõik vaatajad hüppasid praegu rõõmust lakke.
Kõigil on märkmikud ja pastakad valmis
ja kõik on ütlemata rõõmsad, et Joyce õpetab sõnakuulelikkusest.
Alustan kohe küsimusega:
on te haritustase kõrgem kui te sõnakuulelikkuse tase?
Kui palju piiblitunde läheb tarvis, enne kui hakkame kuuletuma?
Teatud kristlikes ringkondades on see päris suur probleem.
Me arvame, et sõnakuulelikkus tugineb sellele, mida me teame,
kuid sellest, mida me teame, pole kasu, kui me seda ei rakenda.
Las ma küsida veelkord:
on te haritustase kõrgem kui te sõnakuulelikkuse tase?
"Tee head oma sulasele, et ma elaksin ja hoiaksin sinu sõna!"
Laiendatud piiblitõlge ütleb "sõna hoidmise" kohta:
kuulma, vastu võtma, armastama ja kuuletuma.
Mulle meeldib laiendatud tõlge, kuna see aitab asju paremini mõista.
Kui sa kuuled Jumala Sõna,
siis sa ei peaks ainuüksi kuulma, aga ka armastama seda.
Peaksid armastama Jumala Sõna, oma Piiblit, seda austades
ja selle eest hoolt kandes.
Seejärel pead sa kuuldu vastu võtma.
Paljud küll kuulevad teatud sõna,
aga mõtlevad kohe kümnele teisele inimesele,
kes peaks seda sõna enne neid kuulma.
Olete te mõelnud nii?
Usun, et isegi täna õhtul mõtles nii mõnigi teist:
"Oh oleks vaid mu teismeline täna siin!"
"No küll on kahju, et mu abikaasa sellest täna ilma jäi!"
Kuid me peame olema valvsad,
et me ei osale siin konverentsil lihtsalt osalemise pärast,
vaid et me võtaks kogu kuuldu vastu kui viimased näljased,
öeldes: ma vajan igat viimset kui sõna. Ma vajan seda ja ma ka teen seda!
Ma võtan kuulda, võtan vastu ja armastan seda, lastes selle ka käiku.
Pole kahtlustki, et Jumal tahab kinkida meile hea elu.
Võin anda teile lugematul hulgal piiblisalme,
mis räägivad sellest, et Jumal tahab anda meile hea elu.
Johannese 10:10 "Ma olen tulnud, et teil oleks elu ja kõike ülirohkesti."
Johannese 17:13 "Tahan anda teile oma rõõmu, hea meele ja nautimise."
1 Moosese 1:32 ütles Jumal kogu oma loodu kohta: "See on hea!"
Olgu siinkohal öeldud, et see hõlmab ka sind!
Pead mõistma, et sind on loodud Jumala headuse läbi
ja kuna Tema elab sinu sees, siis elab ka headus sinu sees.
Seni aga, kuni pead end mõttetuks ja väärtusetuks kujuks,
ei saavuta sa kunagi seda elu, mille nimel Jeesus elu andis.
Maailma suurimad probleemid on: häbi, süüdistamine, süütunne,
hukkamõist, madal enesehinnang, ebakindlus jne.,
mis kõik lähtuvad sellest, et inimesed ei meeldi iseendale.
Mulle ka ei meeldi kõik asjad, mida teen,
aga ma oskan hoida lahus oma teod ja enda kui inimese.
Ja inimesena meeldin ma endale väga,
mis ajab religioossed kujud muidugi marru.
Mõned arvavad, et on kangesti vaimulik vihata end,
öeldes: "Vaene, väike mina."
Mina meeldin iseendale.
Mulle meeldib mu eripärane iseloom, mulle meeldib mu unikaalne hääl;
olen sõlminud rahu oma puusadega ja meeldin iseendale nii nagu olen.
See pole küll mu tänane teema,
kuid usun, et sõnakuulelikkusest ei saa asja,
kui te ei meeldi iseendale.
Sest kui te sees on valu, enese vihkamist ja tõrjutust,
ning te pidevalt arutlete selle üle, mis teis viltu on,
siis see imab teist välja viimse kui jõuraasu
ja teil pole enam jõudu, millega Jumalat teenida.
Olete minuga nõus?
Nii et jõudke rahujalale iseendaga.
Jumalale peab kuuletuma.
Ta ootab, et me teeks seda, aga samas on see ka valiku küsimus.
Ta seab me ette elu ja surma ja see on meie teha, kumma valime.
Kuid Jumala tahe on, et me teeks seda, mida Ta palub,
sest kui seda teeme, saame kogeda ka seda head elu,
mille nimel Jeesus suri meie heaks.
Kui sa ei õpi olema sõnakuulelik, ei saa sa ka nautida head elu.
Võid sellest mõelda ja rääkida; kuulda erinevaid jutlusi selle kohta
ja pingutada kõigest jõust,
kuid ometigi mitte jõuda sellele nn "tõotatud maale",
kui sa ei kuuletu Jumalale.
5 Moosese 6:23
Mõeldes kõigi meie kuulajate-vaatajate peale praegu,
siis huvitav, kui palju erinevaid sõnakuulmatuse valdkondi kokku tuleb?
Kui palju "väikeseid rebaseid"?
"Ah, see on nii väike asi! Kõik teised teevad ju ka!"
Aga sina pole kõik teised!
Jumala ees seistes ei vastuta te kellegi teise kui vaid iseenda eest.
Tasub teada, et kord saabub päev,
kus seisame Jumala ees ja anname aru oma elude kohta.
Jumal ei küsi minult Dave'i või mu naabri kohta,
aga Ta küsib minu kohta, nii et mul peavad asjad korras olema.
Usun, et muretseme liiga palju selle pärast, mida teised teevad,
selle asemel, et muretseda selle pärast, mida me ise teeme. Aamen?
Olin kindel, et te oletegi üsna vaiksed, aga pole hullu!
Kõnelejatele meeldib küll pisut elavam publik,
aga Dave ütleb ikka, et kui kõik on kõigega nõus,
siis järelikult nad juba teavad seda.
Kui aga rahvas on vait, siis järelikult mõtleb asjade üle järele.
5 Moosese 6:23-25 "Meid aga tõi ta sealt välja,
et meid viia sellele maale, mille ta meie vanemaile oli vandega tõotanud."
Mulle meeldib see mõte välja viimisest, et viia meid siis taas "sisse".
Ta tõmbas meid välja patuahelaist
mitte selleks, et kulgeksime kuidagi läbi elu ja oleksime õnnetud;
pead norus ja jalgu järgi vedades, kuni üks päev vaevu taevasse saame.
Ta tõi meid välja, et viia meid sisse:
heasse ellu - maale, mis voolab piima ja mett.
Kus valitseb rahu, rõõm ja õigsus ning teadmine, kes oleme Kristuses.
Et kannaksime vilja ja elaksime isetut elu, aidates ka teisi.
Selleks, et meie olemasolu tõttu võiks kellegi elu muutuda paremaks.
Ta tõi sind välja, et viia sind sisse.
Mitte selleks, et tiirutada mööda kõrbe ja ümber ühe ja sama "mäe" koguaeg.
Iisraellastel kulus 40 aastat 11 päevase teekonna läbimiseks,
mistõttu proovigem neist mitte eeskuju võtta.
5 Moosese 6:23 "Meid aga tõi ta sealt välja,
et meid viia sellele maale, mille ta meie vanemaile oli vandega tõotanud,
Ja Issand käskis meid teha kõigi nende seadluste järgi,
karta Issandat, meie Jumalat, et meie käsi alati hästi käiks."
Et meil hästi läheks.
Miks peame pidama Issanda käske? Selleks, et meil hästi läheks.
Jumalal pole vahet, kas peame Ta käske või mitte -
Tema jaoks ei muutu seeläbi midagi.
Nõnda nagu ei muutu Ta jaoks ka siis midagi, kui olen sõnakuulmatu.
Küll aga muudab see kõike minu jaoks,
kui olen kas sõnakuulelik või sõnakuulmatu.
Kui aus olla, siis me ei pea veenma Jumalat milleski,
et midagi teha, sest Jeesus on juba kõik teinud.
See kõik on meile kättesaadav ja kui Piiblit lähemalt uurida, on selge,
et paljud asjad, mille pärast palume, on juba meile antud!
Me oleme lunastatud ja patust vabaks tehtud;
Tema vägi on meie sees ja üle,
mistõttu peame haarama kinni kõigest, mis meile antud, juba praegu.
Ainuke asi, mis on veel puudu, on radikaalne sõnakuulelikkus.
Nimetan seda radikaalseks sõnakuulelikkuseks,
sest meie siinse kohtumise põhislogan on: "Ole radikaalne!"
Radikaalne olemine ei tähenda mingit emotsionaalset üle võlli tõmblemist,
vaid radikaalselt sõnakuulelik olemist.
Kui sa oleks ka ainuke inimene oma töö juures,
kes ei lähe kompromissidele, siis ole sina see - oma radikaalsuses.
Me peame olema radikaalselt sõnakuulelikud.
Me ei saa olla sellised, kes püüavad kuidagi moodi elust läbi kulgeda
ja end taevauksest sisse punnida.
Me peame elama nii, et Jumal saaks võida meid oma väega;
usaldada me kätte erinevaid ande
ja lasta meil särada eredate tähtedena pimedas, hukkuvas maailmas.
Peame elama oma elu nii, et teisedki tahaks seda, mis meil on.
5 Moosese 10:12-13
"Ja nüüd, Iisrael, mida nõuab Issand, su Jumal, sinult muud,
kui et sa kardaksid Issandat, oma Jumalat,
käiksid kõigil tema teedel ja armastaksid teda,
ja et sa teeniksid Issandat, oma Jumalat
kõigest oma südamest ja kõigest oma hingest."
Seega, Jumal ei taha, et teeniksime Teda vaid oma tegudega,
aga eelkõige oma südame ja õige suhtumisega.
Tahan täna rääkida ka meie nn "seesmisest elust".
Võime peita seda kõigi teiste, aga mitte Jumala eest.
Samas on Jumala jaoks just see "seesmine inimene" kõige tähtsam.
Motiivid on Jumala jaoks väga tähtsad.
Kui teeme midagi valedel motiividel, pole selle eest mingit tasu
ja see põleb kõik hiljem tules ära.
"Et sa peaksid Issanda käske ja seadusi, mis ma täna sulle annan,
et su käsi hästi käiks."
Usun, et tõeline sõnakuulelikkus saab alguse meie seest, meie meeltest.
Liiga paljude kristlaste mõtteviis on endiselt täiega mäda.
Hukkamõist, kritiseerimine, kadedus, himurad ja perverssed mõtted jne. jne.
Ükski inimene ei riku abielu enne, kui ta pole mõelnud valesid mõtteid.
On väga raske olla vihane, kui keeldud mõtlemast valesid mõtteid
ja samas leidub üle maailma vihaseid ja pahaseid kristlasi.
Teie muidugi mitte, aga...
Tegelikkus aga on see, et te pole ainuüksi pahased,
vaid olete siin koosolekul kellegagi, kelle peale pahane olete.
Tean küll, kuidas see käib.
Mina ja Dave käisime pidevalt pahastena kirikus.
Ma muidugi ei tea, kas ta oli pahane, aga mina küll olin.
Kandsime seda "kirikus käimise maski":
"Halleluuja! Au Jumalale! Tänu Jeesus! Nii tore olla siin! Aamen, aamen!"
Niipea aga, kui autosse saime, kaklesime terve kodutee edasi
ja siis imestasime, miks asjad ei toimi?
Nagu enamus inimestel, on ka minu usuelus olnud "tipphetki".
Paljude jaoks on see nende päästepäev või hetk, mil' said Püha Vaimuga täidetud.
Minu üks "tipphetkedest" oli mõistmine,
kui oluline on otsida eelkõige Jumala palet ja mitte Ta ande.
Mitte otsida Jumalat seepärast, mida Ta mulle anda saab,
vaid seepärast, kes Ta on. See oli minu jaoks elumuutev kogemus.
See võttis vaid hetke, et seda mõista,
kuid on nõudnud kogu elu, et seda uurida ja selles juurduda.
Üks teine väga oluline tipphetk oli see, kui mõistsin Piibli põhjal,
kui oluline me "seesmine elu" on.
Vahet pole mida teie näete,
aga Jumal näeb tegelikku "mina" minu sees.
Seetõttu: kui hoiate oma mõtted ja suhtumised puhtana Jumala ees,
oletegi juba sõnakuulelik kristlane.
Kas kuulsite mind? Te võiks olla pisut rõõmsamad selle üle.
"Õndsad on puhtad südamelt, sest nemad näevad Jumalat."
Need, kes puhtad südamelt, kuulevad Jumalalt.
Üks jumalik juhtimine on siis me elus ja me ei pea elama segaduses.
Me peame hoidma oma südant enam kui midagi muud,
sest sellest lähtub elu.
Me peame kaitsma oma südant.
Me pattude nimekiri on liiga pikk... Nii pikk, et ulatuks uksest välja.
Me elus on liiga palju patte, mille oleme omaks võtnud
kui aktsepteeritavate ja isegi austusväärsete pattudena.
On asju, mida Jumal nimetab patuks, aga meie ütleme: "Nüüd ju 21 sajand..."
Inimesed lihtsalt elavad koos ega abiellu, sest nüüd on ju 21 sajand.
Ärge nüüd kohe telekat kinni pange! Ma püüan aidata ja mitte solvata teid.
Te ei saa aidata inimesi, kui ei too esile nende valet käitumist.
Me ei saa omada juhte,
kes pidevalt kõigile õlale patustavad ja ütlevad, kui kena kõik on.
Aegajalt peame ka hoiatama, manitsema, inimeste silmi avama
ja laksu andma, kui tarvis.
Seda kõike teie endi huvides.
On väga lihtne langeda sellisesse passiivsesse lõksu,
kus ütled: "Nojah, mul on probleeme, aga kellel neid poleks!"
Kuid patu ja kiusatuste suhtes peab olema radikaalne!
Pöördu oma naabri poole ja ütle: "Aeg on saada radikaalseks!"
Nagu ütlesin - see pattude nimekiri on pikk,
kuid on üks konkreetne varjatud patt, mille tulemused on ka näha.
Üks levinumaid varjatud patte, mis põhjustab ka palju probleeme,
on uhkuse patt.
Kristlaste jaoks hõlmab see endas eriti moraalset ja vaimset uhkust.
Millal iganes veidike paremini käitume, oleme ütlemata uhked selle üle.
See aga paneb meid hukka mõistma neid,
kelle käitumine pole sama hea kui meie oma.
Eneseõigsuse patt on üks kohutavamaid patte üldse.
Ma tean, et meil kõigil on oma arvamus Iiobi ja tema olukorra kohta.
Minu arvates oli ta üks õige mees, aga tal oli kalduvus eneseõigsusele.
Usun, et Jumal püüdis sellega tegeleda, et õnnistada teda veelgi enam.
Mida lähemale Jumalale jõuad, seda enam pead mõistma,
et ilma Temata pole sa keegi ega suuda ka korda saata midagi.
Me ei saa olla uhked oma usu üle... "Oo jee, me oleme usuinimesed!"
Aga kust sa selle usu said?
Meil pole midagi, mis poleks tulnud Jumalalt!
Iga and, mis meil on, on Jumalalt. Minu suhtlemisand on Jumalalt.
Kui oled hea laulja, siis see on and Jumalalt,
mistõttu sa ei saa end võrrelda mõne teise lauljaga,
öeldes: "Ma laulan küll paremini kui sina!"
Te teate küll, et räägin tõtt.
Mäletan aega, kus ise veel nii palju ei õpetanud
ja jälgisin hoopis telejutlustajaid.
Mul oli nii kõva tahe ka ise seda teha ja neid vaadates mõtlesin:
"Ma teeks teile jutlustamises pika puuga ära!"
Pole ime, et olin jäänud kinni oma elutuppa koos 25 inimesega,
ilma, et Jumal oleks lasknud mul edasi liikuda.
Kui istud pühapäeva hommikul kirikus ja mõtled endamisi:
"Suudan dušši all ka paremini laulda kui see ülistusjuht seal!"
"Huvitav, miks küll mind pole kutsutud ülistust juhtima?"
Pane tähele oma mõtteid! Pole ime, et Jumal pole sind ülendanud.
Jumal ei ülenda inimesi nende võimete tõttu,
vaid Ta ülendab õige suhtumise ja südamega inimesi.
Paljudel inimestel on ande, mis võiks lennutada neid otse tippu,
kuid minu jaoks on nad pisut hirmuäratavad.
Sest tean, et nende kiirele tõusule järgneb ka kiire langus.
Paljudel on küll ande, mis võiks neid viia kuhugi,
kuid neil pole piisavalt iseloomu, et püsida seal, kui nad on sinna jõudnud.
Kui arvad, et läbikukkumine põhjustab pingeid,
siis proovi ja vaata, mida edu teeb!
Te vist ei saanud päris hästi aru?
Kui arvad, et läbikukkumine põhjustab pingeid,
siis proovi ja vaata, mida edu teeb!
Kui tahad, et kõik sind teaksid,
siis tea, et neil kõigil on ka oma arvamus sinu kohta.
Kuid Jumal ootab, et armastaksid neid ja andestaksid neile sellegipoolest.
IGAPÄEVAELU RÕÕMUD
Täna pakun oma 4-osalist sarja "Tõde sõnakuulelikkuse kohta"
Inimesed ei taha sageli kuulda sellest, kuna nende elus on valdkondi,
mis pole ehk kõige puhtamad Jumala ees.
Nii et me väldime teemasid, mis aitaks meil tegeleda nende asjadega.
Kuid kui su elus on valdkond, mida sa pole veel Jumalale üle andnud,
siis on kindlasti ka teatud õnnistused, millest ilma jääd.
Sest iga kord, kui Jumal palub meil teha midagi -
loobuda millestki, või teha midagi, mis meile vastumeelne,
siis see on alati seotud meie heaoluga.
Jumal ei kehtesta meile teatud seadusi või reegleid vaid selleks,
et me elu raskemaks muuta.
Mulle endale oli suureks abiks, kui mõistsin,
et kõik, mida Jumal palub mul teha, on minu enda huvides.
Seetõttu hangi endale see õpetus sõnakuulelikkusest,
lase Jumal igasse oma eluvaldkonda ja vaata, kuidas asjad hakkavad muutuma.
Seeria "Tõde sõnakuulelikkuse kohta!
puudutab lihtsate muudatuste tegemist õigetel motiividel.
Seeria tellimiseks kasutage ekraanil olevat infot.
Järgmises saates:
Kui sa ka midagi muud täna ei tee, siis otsusta vähemalt seda,
et sa ei lähe enam vooluga kaasa ega tee vaid seda, mis kõige lihtsam.
Pööra ümber ja hakka ujuma vastuvoolu!
"Söö küpsist ja osta kingi" on värskendav lähenemine suhtele,
mida peaksime omama iseendaga.
Ma ei taha, et oleksid isekas ja enesekeskne,
aga samas ära arva, et sa ei või kunagi lubada midagi iseendale.
Tahan sind julgustada tähistama elu võite,
sest see hoiab asjad kenas tasakaalus.
Usun, et see on tähtis raamat, mis on sulle suureks abiks.
"Söö küpsist ja osta kingi" saadaval meie kodulehe kaudu.
Tagasivaade "Armasta elu" naistekonverentsile.
Joyce jagas praktilist õpetust julgest edasiminekust
ja Jumala Sõnast toitumisest, et jätkata kasvamist.
Joyce jagas 4-st elulisest valdkonnast: meeled, suusõnad, tujud ja suhtumine.
Kuigi õed pole alati ühel meelel, võime siiski armastada üksteist.
See on võimalus olla osa millestki suuremast.
Nutta, kui tarvis, aga seda eelkõige rõõmust.
Usun, et see on meid väga palju lähendanud
ja ma ei vahetaks seda iialgi mitte millegi muu vastu.
On tore neid asju jagada ja seda eriti veel pereringis.
Täpsem info eelolevate naistekonverentside kohta kodulehelt.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta!
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.